**Modus Vivendi**

*Dan Eugen Munteanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mut rămâi în lumea-n care

după-atâta Dezvoltare,

Unii n-au nici de mâncare,

iar de sete se şi moare.

Des dăm foc la Miliarde

în războaie ucigătoare,

prin scenarii şi petarde

ce fac Om pe Om să-omoare !

Sonde se trimit spre Marte

Căutând în van, chiar apă.

Jalnic!... Pe Pământ „o-ngroapă“,

ca să n-aibă nimeni parte!

Mut rămâi, reluând dictonul

că, din Fiinţele mai toate,

Numai El, făr’doar şi poate

e inteligent,… doar Omul !?!